Renaissance Center

Renaissance Center (også kjent som GM Renaissance Center og ofte bare kalt RenCen) er en gruppe med sju skyskrapere som er forbundet med hverandre i Detroit i Michigan. Den ligger ved Detroit International Riverfront, og er eid og brukes som hovedkvarter av General Motors. Det sentrale tårnet, kalt Detroit Marriott at the Renaissance Center, er den høyeste hotellskyskraperen på den vestlige halvkule, og har også den største toppetasjerestauranten, Coach Insignia. Den har vært den høyeste bygningen i Michigan siden 1977. John Portman var hovedarkitekten for det opprinnelige designet. Den første fasen av bygningen besto av en fembygningsrosett, med et 73 etasjers hotell omgitt av fire 39 etasjers kontorbygg. Den første fasen åpnet i mars 1977. Portmans design fornyet oppmerksomheten til byarkitektur, da han bygde datidens høyeste hotell. De to andre 21 etasjers kontorbygningene åpnet i 1981. Denne type komplekser har blitt kalt en «by i byen». I 2003 ferdigstilte General Motors en 500 millioner dollars renovasjon av sitt hovedkvarter i Renaissance Center, som de hadde kjøpt opp i 1996. Renoveringen inkluderte også byggingen av en fem etasjers vinterhage som gir lett tilgang til Detroit International Riverfront. Arkitektene bak renoveringen var Skidmore, Owings & Merrill, Gensler, Smith Hinchman & Grylls og Ghafari Associates. Arbeid i og rundt komplekset fortsatte til 2005. Renaissance Center har et totalareal på 511,000 m², som gjør den til et av verdens største kontorbygg. Kostnadsberegninger for å bygge en lignende bygning i dag vil være i overkant av fem milliarder dollar. Den japanske generalkonsulen holder til i Renaissance Center 400 og den canadiske generalkonsulen i Renaissance Center 600. Referanser Litteratur Fisher, Dale. Building Michigan: A Tribute to Michigan's Construction Industry. Grass Lake, MI: Eyry of the Eagle Publishing, 2003. ISBN 1-8911-4324-7 Hill, Eric J. og John Gallagher. AIA Detroit: The American Institute of Architects Guide to Detroit Architecture. Wayne State University Press, 2002. ISBN 0-8143-3120-3 Meyer, Katherine Mattingly og Martin C.P. McElroy med forord av W. Hawkins Ferry, Hon A.I.A. Detroit Architecture A.I.A. Guide Revised Edition. Wayne State University Press, 1980. ISBN 0-8143-1651-4 Portman, John og Barnett, Jonathan. The Architect as Developer. McGraw Hill, 1976. ISBN 0-0705-0536-5 Sharoff, Robert. American City: Detroit Architecture. Wayne State University Press, 2005. ISBN 0-8143-3270-6 Eksterne lenker (en) Offisielt nettsted (en) Renaissance Center – kategori av bilder, video eller lyd på Commons Detroit International Riverfront Detroit Marriott ved Renaissance Center Arkivert 20. oktober 2006 hos Wayback Machine. Detroit Renaissance, gruppen som finansierte bygningene. The Renaissance Center på Emporis.com Detroit Marriott ved Renaissance Center Renaissance Center 100 Tower Renaissance Center 200 Tower Renaissance Center 300 Tower Renaissance Center 400 Tower Renaissance Center 500 Tower Renaissance Center 600 Tower SkyscraperPage.coms profiler om Renaissance Center buildings: Detroit Marriott ved Renaissance Center Renaissance Center 100 Tower Renaissance Center 200 Tower Renaissance Center 300 Tower Renaissance Center 400 Tower Renaissance Center 500 Tower Renaissance Center 600 Tower Live.com Fugleperspektiv på Renaissance Center Renaissance Centers beliggenhet på Google Maps